stanford-oval/wikipedia huggingface dataset:
יוהאן ארסמוס קינדרמן
יצירתו

עיקר המוזיקה של קינדרמן ששרדה עד ימינו כוללת יצירות ווקאליות, המשקפות את המעבר מן הצורות הישנות לשימוש המודרני יותר בטכניקת קונצ'רטאטו ובסו קונטינואו וחוקרות מבחר טכניקות, ממוטטים למקהלה ללא כלים עד קונצ'רטי לקולות סולו בעקבות הקונצ'רטי בחלקים של היינריך שיץ וניסויים ברצ'יטטיב ודיאלוג (שחלקם צופים את יצירות הבארוק המאוחר - לדוגמה, בשימוש בדיסוננס ללא הכנה ברצ'יטטיב Dum tot carminibus לטנור וקונטינואו). כמאתיים שירים, לטקסטים שונים, שרדו: מוזיקה הומופונית לטקסטים פיוטיים קצרים, שירים לקול אחד או שניים וקונטינואו עם ריטורנלו אינסטורמנטאלי, וכו'. לכמה יצירות בכתב יד נודעת חשיבות כמבשרות קנטטות כנסייתיות מאוחרות יותר והן שייכות לראשית המוזיקה הווקאלית רחבת הממדים של נירנברג, שהכילה פרקי סולו ומקהלה מנוגדים.
מן המוזיקה לכלי מקלדת, "הרמוניה אורגניקה" (1645) הוא הקובץ החשוב ביותר, לא רק מן הבחינה המוזיקלית אלא גם בתולדות הדפסת המוזיקה, שכן זה אולי התחריט הראשון של מוזיקה גרמנית. הקובץ מכיל 25 קטעים קונטרפונקטיים. ארבעה-עשר הראשונים הם פרלודים, באורך 15-20 תיבות, ללא אלמנטי של חיקוי, וכל אחד מתחיל בכל הקולות יחדיו. ששת הראשונים מכסים את כל המודוסים הכנסייתיים (פרלוד אחד למודוס אותנטי ופלגלי גם יחד); ששת הפרלודים הבאים חוזרים על הסדרה הזאת בטרנספוזיציה של קווינטה למטה. יתר הקטעים בקובץ נושאים את הכותרת פוגה: אחדים הם פוגות אמיתיות, אחרים מבוססים על מלודיות כוראליות ומנצלות אותן בדרכים שונות, לפעמים כשפסוק אחד מהווה מענה לאחר, במקרים אחרים פסוק אחד עשוי לשמש כאינטרלוד, וכן הלאה. פוגה אחת בשלושה קולות ראויה לציון, והיא כתובה על מלודיות כוראליות ומהווה דוגמה מוקדמת לפוגה כוראלית (כלומר, פוגה על הפסוק הראשון של מלודיית הכוראל), דגם שבשנים הבאות ייעשה בו שימוש נרחב מצד מלחיני גרמניה המרכזית שהחשובים בהם היו יוהאן פכלבל ויוהאן סבסטיאן באך. היצירה האחרונה בקובץ "הרמוניה אורגניקה" היא מגניפיקט, המתחיל ומסתיים בפרק חופשי, בסגנון אלתורי מלא. פסוקי טקסט שונים מקבלים יחס שונה: אחדים כקנטוס פירמוס באחד הקולות, אחד כפוגה, אחד כהד וכן הלאה. המוזיקה לכלי מקלדת של קינדרמן כוללת גם מספר מחולות לצ'מבלו.
המוזיקה הקאמרית החשובה ביותר של קינדרמן היא אולי בקובץ קנצונות, סונאטות (1653), הכולל אחת מן הדוגמאות המוקדמות, אם לא המוקדמת ביותר, לשימוש בסקורדטורה בגרמניה. אפשר לראות ביצירות שבקובץ דוגמאות מוקדמות ליצירתו של ביבר; כולן בנויות מכמה פרקים מנוגדים, כמו יצירות דומות של פרסקובלדי. הרבה משאר המוזיקה הקאמרית שלו, לכלי נשיפה מעץ וכלי מיתר, בנוי על פי יצירותיו של יוהאן שטאדן. יש גם ראיות לקובצי מוזיקה קאמרית שהלכו לאיבוד.
לקריאה נוספת

Hans Tischler, Willi Apel. "The History of Keyboard Music to 1700". 1972 Indiana University Press. ISBN 0253211417
Harold E. Samuel. "Johann Erasmus Kindermann", Grove Dictionary of Music and Musicians|Grove Music Online, ed. L. Macy. grovemusic.com (subscription access).
מחנה מונופול

| --- | --- |

 מידע כללי
 סוג:  מחנה מעבר
 מדינה:  מקדוניה הצפונית
 אוכלוסייה
 מספר אסירים בשיא:  כ-7,000
 השתייכות האסירים:  יהודים ממקדוניה ותארקיה
יהודים ברחבת המחנה
מחנה מונופול היה מחנה ריכוז שהוקם בעיר סקופיה על ידי בולגריה, כדי לשמש תחנת מעבר בגירושם להשמדה של יהודי מקדוניה ותארקיה.
תולדות המחנה

המחנה הוקם בעיר סקופיה, בבית חרושת לייצור טבק ששמו "מונופול". המפעל הכיל מספר מבנים שהוסבו למחנה מעבר.
ב-22 בפברואר 1943 חתם אלכסנדר בלב ראש "הקומיסריון לשאלות יהודיות" הסכם עם תיאודור דנקר על מסירת יהודי תראקיה ומקדוניה לגרמנים, כשלב ראשון לקראת גירוש כל יהודי בולגריה. הרכוש הפרטי והקהילתי היהודי יועד להחרמה על ידי השלטונות.
ב 11 במרץ 1943 ערכו הבולגרים אקציות ברחבי מקדוניה. לפי רישומי משרד הפנים הבולגרי נעצרו במקדוניה 7,826 יהודים מתוכם: 3,290 בסקופיה, 3,296 בביטולה, ו-546 בשטיפ. בסטרומיצה, ולס וגבגליה נעצרו 26 יהודים. לקבוצה זו צורפו בהמשך 27 יהודים מהעיר פירוט ו-42 יהודים מתראקיה היוונית שלא נעצרו באקציה הראשונית.
מרביתם – 7,215, גורשו למחנה מונופול. שם הוחזקו במשך שבועות בתנאים קשים, צפיפות ורעב, תוך התעללות מתמדת מצד הבולגרים. 11 יהודים הצליחו להימלט מהמעצר ו-76 שוחררו בשל היותם בעלי אזרחות זרה.
בשלושה טרנספורטים, ב-22, 25 ו-29 במרץ גורשו יושבי המחנה לטרבלינקה.
לקריאה נוספת

סטיבן סייג', סקופיה, אנציקלופדיה של המחנות והגטאות (כרך III, עמ' 31–33), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית)
י"ח בסיוון

י"ח בסיוון הוא היום השמונה עשר בחודש התשיעי 
בשנה העברית, למניין החודשים מתשרי, והיום השמונה עשר בחודש השלישי 
למניין החודשים מניסן. י"ח בסיוון לעולם לא יחול, בלוח העברי הקבוע, בימים ראשון, שלישי וחמישי, ועל כן הוא משתייך לקבוצת הימים הנקראת "לא אגה".
אירועים היסטוריים

ה'נ"א – הסתיים שלטון הצלבנים בארץ ישראל, עם כיבוש העיר עכו בידי המוסלמים
ה'תרט"ו – תלמוד תורה "עץ חיים" נוסד בירושלים בידי הרב שמואל סלנט
ה'תש"ד – השואה: יהודי קורפו נאסרים ומגורשים מהאי
ה'תש"ד – השואה: חיסול גטו קולוז'וואר
ה'תש"ו – "ליל הגשרים" – אנשי הפלמ"ח מפוצצים עשרה גשרים בכל גבולות הארץ. ניסיון פיצוץ הגשר האחד עשר, באכזיב, נכשל
ה'תשל"ב – הטבח בנמל התעופה לוד: 3 מחבלים מארגון הצבא האדום היפני פותחים באש באולם הנוסעים של  נמל התעופה, רוצחים 24 בני אדם ופוצעים 71
ה'תש"ם – הפעולה הראשונה של המחתרת היהודית: התנקשות כושלת בחייהם של ראשי הערים שכם, רמאללה ואל-בירה
ה'תש"ן – התרגיל המסריח: יצחק שמיר מציג את ממשלתו בפני הכנסת
נולדו

ה'תקל"ה – יהודה טורא, נדבן ואיש עסקים יהודי-אמריקאי (נפטר ב-ה'תרי"ד)
ה'תרכ"ד – הרמן מינקובסקי, מתמטיקאי ופיזיקאי גרמני ממוצא יהודי (נפטר ב-ה'תרס"ט)
ה'תרנ"ט – דב יוסף, המושל הצבאי של ירושלים בזמן מלחמת העצמאות, שר וחבר הכנסת מטעם מפא"י (נפטר ב-ה'תש"ם)
ה'ת"ש – אסתר עופרים, זמרת ישראלית
ה'תש"ז – יצחק לוי, רב, שר וחבר הכנסת מטעם המפד"ל והאיחוד הלאומי
ה'תשכ"ז – עפר צפריר, תת-אלוף, קצין שריון ראשי
ה'תשמ"ג – דפנה ליאל, עיתונאית ישראלית
נפטרו

ה'תי"א – רבי אברהם שרנצל הכהן רפפורט, רב בלבוב ומחבר ספר התשובות איתן האזרחי (נולד ב-ה'שמ"ה)
ה'תר"ג – רבי ישכר בר מרדושיץ (הסבא קדישא מרדושיץ), מייסד חסידות רדושיץ (נולד ב-ה'תקכ"ה)
ה'תרכ"א – הרב ישראל זאב הלוי הורביץ, אב בית דין וראש ישיבה בשאטוראליאויהיי שבהונגריה (נולד ב-ה'תקל"ח)
ה'תרצ"ו – הרב ירוחם הלוי ליבוביץ (רבי ירוחם ממיר), משגיח בישיבת מיר (נולד ב-ה'תרל"ה)
ה'תש"ו – יחיעם ויץ, לוחם פלמ"ח נהרג בליל הגשרים (נולד ב-ה'תרע"ח)
ה'תשי"ג – הרב שמואל יצחק הילמן, הרב הראשי של גלאזגו, ראב"ד לונדון, חותנו של הרב יצחק אייזיק הלוי הרצוג
ה'תשכ"א – הרב אברהם אליהו מייזס, ראש ישיבת תורה ויראה בירושלים ופעיל להפצת יהדות ברוסיה הקומוניסטית (נולד ב-ה'תרס"א)
ה'תשכ"א – הרב אהרון כהן, ראש ישיבת חברון (נולד ב-ה'תרס"ד)
ה'תשל"ב – אהרן קציר, מדען, נהרג בטבח בנמל התעופה לוד (נולד ב-ה'תרע"ג)
י"ז בסיוון – י"ט בסיוון
סיוון
גשר אלנבי לאחר שפוצץ על ידי הפלמ"ח בליל הגשרים
י"ח בחשוון

י"ח בחשוון הוא היום השמונה עשר בחודש השני 
בשנה העברית, למניין החודשים מתשרי, והיום השמונה עשר בחודש השמיני 
למניין החודשים מניסן. י"ח בחשוון לעולם לא יחול, בלוח העברי הקבוע, בימים שני, רביעי ושישי, ועל כן הוא משתייך לקבוצת הימים הנקראת "לא בדו".
פרשת בר המצווה של ילד שנולד בי"ח חשוון היא פרשת חיי שרה, אם בר המצוה חל בשנה המתחילה ביום שלישי או חמישי, או פרשת וירא אם בר המצווה חל בשנה המתחילה בימים שני או שבת.
אירועים היסטוריים

ה'תרכ"א – חנוכת "משכנות שאננים", השכונה הראשונה מחוץ לחומות העיר העתיקה בירושלים, שנבנתה ביוזמת משה מונטיפיורי
ה'תרמ"ה – ועידת היסוד של חובבי ציון בקטוביץ
ה'תשט"ז – תחילת כהונתו השנייה של דוד בן-גוריון כראש ממשלת ישראל, והצגת ממשלת ישראל השביעית בפני הכנסת
ה'תשע"ט – 11 מתפללים נרצחו בטבח בבית הכנסת בפיטסבורג
נולדו

ה'תע"ד – רבי יחזקאל לנדא בעל "הנודע ביהודה" (נפטר ה'תקנ"ג)
ה'תר"צ – נחום אדמוני, יו"ר המוסד.
ה'תש"ה – משה לדור, פרקליט המדינה.
ה'תשכ"ד – יאיר לפיד, ראש הממשלה ה-14 של מדינת ישראל, עיתונאי, שחקן וסופר
ה'תשכ"ה – עובדיה חממה, זמר ומלחין
נפטרו

ה'תרע"א – רבי יחזקאל רבינוביץ, האדמו"ר השלישי בשושלת ראדומסק ומחבר הספר "כנסת יחזקאל"
ה'תשי"ז – רבי יעקב פרידמן, האדמו"ר השלישי בשושלת הוסיאטין (נולד ב-ה'תרל"ט)
ה'תשל"א – רבי רפאל ברוך טולדנו, רב, איש ציבור, ממנהיגי יהדות מרוקו (נולד ב-ה'תר"נ)
ה'תשמ"ז – הרב נחום פרצוביץ,  ראש ישיבת מיר בירושלים (נולד ב-ה'תרפ"ג)
ה'תשנ"א – הרב מאיר כהנא, חבר הכנסת ומנהיג פוליטי ימני רדיקלי. (נולד ב-ה'תרצ"ב)
ה'תשנ"ה – רבי ישראל דב אודסר, ממנהיגי חסידות ברסלב (נולד ב-ה'תרמ"ו)
ה'תשס"ח – ישראל (פולי) פוליאקוב שחקן ובדרן ישראלי (נולד ב-ה'תש"א)
ה'תשע"ז – הרב נתן צבי שולמן, ראש ישיבת סלבודקה בבני ברק (נולד י"ד סיון ה'תר"צ)
י"ז בחשוון – י"ט בחשוון
חשוון
הערות שוליים

↑  כ-43.4% מכלל השנים.
↑  כ-56.6% מכלל השנים.
משכנות שאננים בראשיתה
יעקב מאורליינש

רבי יעקב מאורליינש (מאוית לעיתים "אורלינס"; כונה גם רבנו תם מאורליינש או רבנו יעקב הקדוש; נרצח בי"ט באלול ד'תתקמ"ט, 3 בספטמבר 1189) היה תלמיד חכם מבעלי התוספות, שחי באורליאן ובלונדון.
ביוגרפיה

רבי יעקב מאורליינש היה מתלמידי רבנו תם ומבעלי התוספות. הוא חי בעירו אורליאן לפחות עד 1171 ואז עבר ללונדון, כנראה כדי לעסוק בהוראה. תוספותיו צוטטו לעיתים קרובות לאורך הדורות. יש הסבורים כי כתב את התוספות לפרשנותו של רש"י על התורה, החתומות בכינוי רבו.
רבי יעקב היה בין קורבנות הפרעות נגד היהודים בלונדון ביום הכתרתו של המלך ריצ'רד הראשון ("לב הארי"), ב-3 בספטמבר 1189. יהודים אחדים בחרו להתאבד במקום לעבור טבילה כפויה לנצרות, וחלקם נהרגו בידי הפורעים.
במקור העברי לאירועים אלו שבספר "דברי הימים לירחמאל", נאמר: ”...ויהרגו בהם כשלושים איש, ומקצתן שחטו את עצמם ואת בניהם. ושם נהרג הרב המובהק ר' יעקב מאורליינש על קידוש השם”. אך יש שכתבו שרבי יעקב מאורליינש היה בין אלו ששחטו את עצמם. ריצ'רד לב הארי לא היה מודע למתרחש בשעת מעשה, ולאחר מכן הוציא להורג את האחראי לפרעות.[דרוש מקור]
חיבוריו ומשנתו

עשרות רבות מחידושיו של רבי יעקב מופיעים בתוספות הנדפסות עם התלמוד ובספרי ההלכה של הראשונים. כמה מחידושיו הבולטים בהלכה: כשמזג האוויר קר במיוחד, מותר לבקש מגוי בשבת להדליק את התנור, מכיוון שאפילו אדם בריא עלול לחלות מן הקור. מן היום השני של חג הסוכות והלאה מותר ליטול לולב גם כשחסרים חלק מארבעת המינים. מותר לקחת הלוואה שיש עליה ריבית פיגורים, ואין בכך איסור ריבית. ההיתר הראשון התקבל למעשה בפוסקים המאוחרים לו, אך לא שני ההיתרים האחרונים, ולגבי הריבית היו שאף סירבו להאמין שהוא התיר זאת.
יש שייחסו לו את חיבור "ספר הישר" (העוסק בענייני מוסר).
הערות שוליים

↑  ספר זכרונות. מהדורה מדעית עדכנית לדברי הימים לירחמאל,  עם הערות המהדיר עלי יסיף, תשס"א (2001), הוצאת אוניברסיטת תל אביב, תשס"א, עמ' 418
↑  ראו ציטוט דברי מרגוליס ומרקס על כך שרבי יעקב מאורליינש היה בין המתאבדים על קידוש השם.
↑  הגהות מיימוניות, הלכות שבת, פרק ו, הלכה ג.
↑  מרדכי, פרק לולב הגזול, רמז תשמט.
↑  הגהות מרדכי, פרק איזהו נשך, רמז תנה.
↑  שולחן ערוך, אורח חיים, סימן רע"ו, סעיף ה'. בהגהות מיימוניות הלכות שבת, פרק ו, הלכה ג, מסופר שמהר"ם מרוטנבורג נהג כך בהיותו בכלא.
↑  מרדכי פרק לולב הגזול שם; שולחן ערוך, יורה דעה, סימן קע"ז, סעיף ט"ז.
↑  שו"ת מהרלב"ח, סימן קג.
↑  כך על פי סדר הדורות; וראו ערך ספר הישר (מוסר).
| הראשונים לפי אזור גאוגרפי |
| --- | --- | --- |
| אשכנז | רבי משולם בן קלונימוס • רבנו גרשום מאור הגולה • רבי שמעון הגדול • רבי יצחק הלוי • רבי יעקב בן יקר • ריב"א • ראב"ן • רבי אליעזר ממיץ • ראבי"ה • רבי יהודה החסיד • רבי אלעזר מגרמייזא (הרקח) • רבי יצחק אור זרוע • מהר"ם מרוטנבורג • רא"ש • המרדכי • הגהות מיימוניות • תשב"ץ קטן • רבי אליעזר מטוך • רבי יצחק מדורא • האגודה • מהר"ם ס"ל • מהרא"ק • מהר"י טירנא • מהרי"ל • מהר"י וייל • תרומת הדשן • ראשונים נוספים |  |
| צרפת | רש"י • בעלי התוספות (רשב"ם • רבנו תם • ר"י הזקן • ריצב"א • רבי שמשון משאנץ) • בעל התרומה  • רבי משה מקוצי • רבי יחיאל מפריז • יצחק מקורביל (הסמ"ק) • רבנו פרץ • חכמי איוורא • רבי שמשון מקינון •  ראשונים נוספים |  |
| אנגליה | תוספות חכמי אנגליה • רבנו תם מאורליינש • רבי משה מלונדריש • רבי ברכיה מניקולא • רבי אליהו מנחם מלונדריש • רבי יעקב חזן מלונדון • ראשונים נוספים |  |
| פרובאנס | בעל האשכול • יוסף אבן פלאת • בעל העיטור • בעל המאור • הראב"ד • רבי יהונתן מלוניל • המנהיג • בעל שיטת ריב"ב • בעל ההשלמה • רבי שלמה מן ההר • רבי אברהם מן ההר • המאירי • רבי אהרון הכהן מלוניל • ראשונים נוספים |  |
| ספרד | ארבעת השבויים • רבי חנוך בן משה • רבי שמואל הנגיד • רי"ץ גיאת • רבי יצחק הברצלוני • רבי יהודה הברצלוני • רי"ף • ר"י מיגאש • רמ"ה • רבי שמואל הסרדי • רמב"ן • רבי יונה גירונדי • רא"ה • רשב"א • ריטב"א • רבי יהודה בן הרא"ש • רבנו ירוחם • מהר"ם חלאווה • אבודרהם • רבי יעקב בעל הטורים • ר"ן • רבי יוסף חביבא • רבי שמואל ירונדי (אוהל מועד) |  |
| איטליה | רבי משולם בן קלונימוס • רבי נתן מרומי (הערוך) • רבי ישעיה די טראני • רבי אליעזר בן שמואל • ריבב"ן • שבלי הלקט • ריא"ז • מהרי"ק • ראשונים נוספים |  |
| צפון אפריקה | ארבעת השבויים • רבנו חננאל • רב ניסים גאון • רי"ף • רבנו אפרים • רבי יהודה הכהן אבן סוסאן • רבי יוסף אבן עקנין • שמואל אבן ג'אמע • רבי זכריה אגמאתי • ריב"ש • רשב"ץ • רבי ישועה הלוי • רבי אפרים אנקוה |  |
| תימן | בעלי אלשרח (רבי חנניה בן ישועה • רבי נתנאל בן ישעיה • רבי זכריה הרופא • רבי סעדיה עדני • רבי דוד הלוי חמדי • רבי דוד עדני • רבי אברהם בן שלמה |  |
| מצרים | רבי שמריה בן אלחנן • רבי שמואל בן חנניה הנגיד •  רמב"ם •  רבי חננאל בן שמואל • רבי אברהם בן הרמב"ם • רב יוסף ראש הסדר • רבי פרחיה בן ניסים •  רבי דוד הנגיד • רבי תנחום הירושלמי • רבי יהושע הנגיד • רבי דוד ברבי יהושע הנגיד • ראשונים נוספים |  |
ראשונים נוספים תנאים • אמוראים • סבוראים • גאונים • ראשונים • אחרונים
| --- | --- |
בקרת זהויות :  NLI: 987007383222005171  LCCN: nr2003021817  VIAF: 76259978   WorldCat (עם VIAF): 76259978
י"ח בשבט

י"ח בשבט הוא היום השמונה עשר בחודש החמישי 
בשנה העברית, למניין החודשים מתשרי, והיום השמונה עשר בחודש האחד עשר 
למניין החודשים מניסן.
על פי הלוח העברי הקבוע, פרשת בר המצווה של ילד שנולד בי"ח שבט היא, ברוב השנים, פרשת יתרו. אבל אם בר המצווה חל בשנה שלמה המתחילה ביום חמישי (שנה מקביעות השא או השג) פרשת בר המצווה היא פרשת משפטים.
חגים ומועדים

פורים סרגוסה
אירועים היסטוריים

יהודי סרגוסה ניצלו מפורענות בימי הביניים ובעקבות כך החלו לחוג את פורים סרגוסה.
ה'תרצ"ט – בבריטניה נפתחת ועידת השולחן העגול, בניסיון לפתור את הסכסוך היהודי-ערבי.
ה'תש"ט – חיים ויצמן, נשיאה הראשון של מדינת ישראל, נשבע אמונים למדינה.
ה'תשכ"ה – נחנך מגדל שלום מאיר. באותו זמן היה הבניין הגבוה ביותר בישראל ובמזרח התיכון כולו.
ה'תשל"ה – פורסם הדו"ח הסופי של ועדת אגרנט, לחקר אירועי מלחמת יום הכיפורים.
ה'תש"ן – "ליל המיקרופונים" במרכז הליכוד.
ה'תשנ"ד – חיים רמון נושא בוועידת מפלגת העבודה את "נאום הלווייתנים".
נולדו

ה'תרנ"א – איליה ארנבורג, סופר יהודי-רוסי (נפטר ה'תשכ"ז)
ה'תרנ"ד – הרב אברהם זיידה הלר (נפטר ה'תשנ"א)
ה'תרס"ח – מרדכי סורקיס, ראש העיר הראשון של כפר סבא וחבר הכנסת מטעם רפ"י והמערך (נפטר ה'תשנ"ה)
ה'תרע"ה – אבא אבן, דיפלומט ומדינאי ישראלי (נפטר ה'תשס"ג)
ה'תרפ"ד – הרב חיים דוד הלוי הרב הראשי של תל אביב בשנים ה'תשל"ג-ה'תשנ"ח, וחתן פרס ישראל לספרות תורנית לשנת ה'תשנ"ז (נפטר ה'תשנ"ח)
ה'תרצ"ג – גדליה גל, חבר הכנסת מטעם העבודה
ה'תרצ"ה – לאה נאור, סופרת ישראלית
ה'תשי"ד – רבי יצחק סונה, פייטן, מחבר הפיוטים שמח בני בחלקך ואל גליל.
ה'תשי"ז – משה קפלינסקי, סגן הרמטכ"ל
ה'תשכ"ד – אלי אוחנה, כדורגלן עבר ומאמן כדורגל ישראלי
ה'תשל"א – אלון חרזי, כדורגלן מכבי חיפה
ה'תשל"ד – עברי לידר, זמר ישראלי
ה'תשנ"ד – לידור אדרי, שחקנית ישראלית
נפטרו

ה'רנ"ב או ה'רס"א – רבי יעקב מרגליות, מחכמי אשכנז בדור המעבר בין הראשונים והאחרונים, ראש ישיבה בנירנברג, מחבר "סדר הגט" ורבו של רבי יעקב פולק.
ה'תשס"ו – רבי יהושע פולק, שימש אב"ד קולבסוב בירושלים
ה'תשפ"א – רבי משולם דוד הלוי סולובייצ'יק, ראש אחת מישיבות בריסק בירושלים.
ה'תשפ"א – רבי יצחק שיינר ראש ישיבת קמניץ.
ה'תשפ"א – הרב אברהם יהושע העשיל טעוורסקי, פסיכיאטר ורב, בנו של האדמו"ר מהורניסטייפול, נפטר מקורונה.
י"ז בשבט – י"ט בשבט
שבט
טקס פרסי גראמי ה-49

לוגו גראמי 2007
כרזת המועמדים לגראמי 2007
טקס פרסי גראמי ה-49 התקיים ב- 11 בפברואר 2007, ועסק בהישגים הבולטים של תעשיית המוזיקה העולמית מ- 15 בספטמבר 2005 ועד ל- 14 בספטמבר 2006. הטקס התקיים בסטייפלס סנטר, לוס אנג'לס, קליפורניה (אולמן הביתי של הלייקרס והקליפרס).
בטקס, שהיה ללא מנחה, הופיעו, בין השאר, כריסטינה אגילרה (הופיעה גם בטקס של שנה שעברה), ביונסה, הדיקסי צ'יקס, ג'סטין טימברלייק, ג'יימס בלאנט, הפוליס (באיחוד נדיר), רד הוט צ'ילי פפרז ושאקירה. 

מבין מגישי הפרסים נמנים: טוני בנט, בלאק אייד פיז, לואיס בלק, נלי פורטדו, אל גור, ג'ניפר הדסון, סמואל ל. ג'קסון, סקרלט ג'והנסון, פינק, ריהאנה, ליאן ריימס, כריס רוק, קוונטין טרנטינו, קניה וסט וסטיבי וונדר.
מועמדויות

מרי ג'יי בלייג' - 8
רד הוט צ'ילי פפרז - 6
ג'יימס בלאנט - 5
דיקסי צ'יקס - 5
זכיות

דיקסי צ'יקס - 5
מרי ג'יי בלייג' - 3
רד הוט צ'ילי פפרז - 3
טוני בנט - 2
ג'ון מאייר - 2
הזוכים בקטגוריות > ארבע הקטגוריות הראשיות

הקלטת השנה - "Not Ready to Make Nice" - הדיקסי צ'יקס
אלבום השנה - "Taking the Long Way" - הדיקסי צ'יקס
שיר השנה - "Not Ready to Make Nice" - הדיקסי צ'יקס
תגלית השנה - קארי אנדרווד
הזוכים בקטגוריות > פופ

זמרת השנה בפופ - כריסטינה אגילרה - "Ain't No Other Man"
זמר השנה בפופ - ג'ון מאייר - "Waiting on the World to Change"
דואט או להקת השנה בפופ - הבלאק אייד פיז - "My Humps"
שיתוף הפעולה של השנה בפופ - "For Once in My Life" - טוני בנט וסטיבי וונדר
אלבום הפופ של השנה - "Continuum" - ג'ון מאייר
הזוכים בקטגוריות > דאנס

הקלטת הדאנס של השנה - "SexyBack" - ג'סטין טימברלייק
אלבום הדאנס\האלקטרוני של השנה - "Confessions on a Dance Floor" - מדונה
הזוכים בקטגוריות > פופ מסורתי

אלבום הפופ המסורתי של השנה - "Duets: An American Classic" - טוני בנט
הזוכים בקטגוריות > רוק

זמר הרוק של השנה - בוב דילן - "Someday Baby"
דואט או להקת השנה ברוק - רד הוט צ'ילי פפרז - "Dani California"
אומן הרוק הכבד של השנה - Wolfmother - "Woman"
אומן ההבי מטאל של השנה - סלייר - "Eyes Of The Insane"
שיר הרוק של השנה - "Dani California" - רד הוט צ'ילי פפרז
אלבום הרוק של השנה - "Stadium Arcadium - רד הוט צ'ילי פפרז
הזוכים בקטגוריות > אלטרנטיבי

אומן המוזיקה האלטרנטיבית של השנה - נארלס בארקלי - "Crazy"
האלבום האלטרנטיבי של השנה - "St. Elsewhere" - נארלס בארקלי
הזוכים בקטגוריות > רית'ם אנד בלוז

זמרת הרית'ם אנד בלוז של השנה - מרי ג'יי בלייג' - "Be Without You"
זמר הרית'ם אנד בלוז של השנה - ג'ון לג'נד - "Heaven"
שיר הרית'ם אנד בלוז של השנה - "Be Without You" - מרי ג'יי בלייג'
אלבום הרית'ם אנד בלוז של השנה - "The Breakthrough" - מרי ג'יי בלייג'
אלבום הרית'ם אנד בלוז העכשווי הטוב ביותר - "B'Day" - ביונסה
הזוכים בקטגוריות > ראפ

זמר הראפ של השנה - "T.I. - "What You Know
שיתוף הפעולה של השנה בראפ - T.I. וג'סטין טימברלייק - "My Love"
שיר הראפ של השנה - "Money Maker" - לודאקריס ופארל ויליאמס
אלבום הראפ של השנה - "Release Therapy" - לודאקריס
הזוכים בקטגוריות > קאנטרי

זמרת הקאנטרי של השנה - קארי אנדרווד - "Jesus, Take The Wheel"
זמר הקאנטרי של השנה - וינס גיל - "The Reason Why"
דואט או להקת השנה בקאנטרי - דיקסי צ'יקס - "Not Ready To Make Nice"
שיתוף הפעולה של השנה בקאנטרי - בון ג'ובי וג'ניפר נאטלס - "Who Says You Can't Go Home"
שיר הקאנטרי הטוב ביותר - "Jesus, Take The Wheel" - קארי אנדרווד
אלבום הקאנטרי של השנה - "Taking The Long Way" - דיקסי צ'יקס
הזוכים בקטגוריות > פולק

אלבום הפולק המסורתי של השנה - "We Shall Overcome: The Seeger Sessions, - ברוס ספרינגסטין
אלבום הפולק העכשווי של השנה - "Modern Times" - בוב דילן
הזוכים בקטגוריות > מוזיקה לקולנוע

אלבום פסקול סרט קולנוע של השנה - "הולך בדרכי"
פסקול סרט הקולנוע של השנה - "זכרונותיה של גיישה" - ג'ון ויליאמס
שיר הנושא הטוב ביותר של סרט קולנוע - "Our Town" - "מכוניות" - רנדי ניומן
הזוכים בקטגוריות > שונות

אלבום הקומדיה של השנה - "The Carnegie Hall Performance" - לואיס בלק
ההלחנה של השנה (Best Instrumental Composition) - ג'ון ויליאמס - "A Prayer For Peace" (מתוך הסרט "מינכן")
מפיק השנה - ריק רובין
מולקולה

.
תמונת מיקרוסקופ כוח אטומי של מולקולת 1,5,9-trioxo-13-azatriangulene, והמבנה הכימי שלה.
תמונת מיקרוסקופ מנהור סורק של מולקולת פנטצין (pentacene).
מולקולות נפוצות (אמוניה, מים, פחמן דו-חמצני, חמצן וחנקן דו-חמצני)
ייצוג דו־ממדי של מולקולת אתנול
מולקולה של פורמלין בדגם כדור-מקל. הכדור השחור מייצג פחמן, האדום חמצן והלבנים מימן
ייצוג כדורי של מולקולת מימן כלורי
במדעי הטבע, מוֹלֵקוּלָה (מלטינית: Molecula – מסה קטנה; בעברית גם פְּרֻדָּה) היא קבוצת אטומים, המחוברים ביניהם בקשר כימי חזק, כגון קשר קוולנטי.
בדרך כלל למולקולה אין מטען חשמלי (סך המטענים החיוביים והשליליים מתאזן); במקרה של מולקולה טעונה, היא מכונה יון (או יון מולקולרי, כדי להבחין בינו לבין יון חד-אטומי).
מולקולה עשויה להיות מורכבת ממספר אטומים זהים או שונים. למשל מולקולת חמצן (O2) המורכבת משני אטומים זהים, מולקולת סוכר המורכבת מעשרות אטומים שונים. מולקולה המורכבת מאטומים שונים היא יחידת בסיס (החלק הלא פריק הקטן ביותר) של תרכובת מולקולרית ומבנה המולקולה, הרכבה וכוחות המשיכה בין אטומיה ובין המולקולות קובעים את תכונות התרכובת.
המולקולה ניתנת לתיאור על ידי נוסחה מולקולרית, המפרטת את מספר האטומים מכל סוג במולקולה. כך למשל, הנוסחה המולקולרית של מים היא H2O. ניתן לכתוב נוסחה מולקולרית באופן מצומצם, בה מציינים רק את מספר האטומים הכולל, ללא קשר למבנה, או באופן מפורט, בה מציינים אטומים לפי מיקומם במולקולה. כך לדוגמה, ניתן לתאר באופן מפורט את החומר אתנול בצורה CH3CH2OH, ודימתיל אתר CH3OCH3. בנוסח מצומצם, מתוארים שניהם על ידי הנוסחה C2H6O.
התחום שעוסק בהבנת המבנה המרחבי של מולקולות קרוי סטריאוכימיה, ומולקולות שלא ניתן ליצור חפיפה בינן ובין תמונת המראה שלהן, על ידי פעולת סיבוב במרחב, קרויות מולקולות כיראליות.
המונח "מולקולה" נטבע על ידי הכימאי אמדאו אבוגדרו.
גודל

כמעט כל המולקולות הבודדות קטנות מדי מכדי להיראות בעין בלתי מזוינת, אם כי ישנם מקרים חריגים של מקרומולקולות כמו פולימרים המאפשרים זאת, כולל ביופולימרים כמו DNA. גודלן של המולקולות הנפוצות בתרכובות אורגניות הוא בדרך כלל מספר אנגסטרומים בודדים עד עשרות. מולקולות בגודל זה אינן ניתנות לצפייה באמצעות מיקרוסקופ אופטי, המוגבל לרזולוציה של עד עשיריות מיקרון, אך ניתנות בדרך כלל למעקב באמצעות מיקרוסקופ כוח אטומי למשל.
המולקולה בעלת הקוטר הקטן ביותר היא מולקולה דו-אטומית של מימן (H2) שקוטרה 0.74 אנגסטרום. קוטרה של מולקולת Mesoporous silica המופקת באופן מלאכותי מצורן דו-חמצני מגיע ל-1,000 אנגסטרום.
מולקולות של סוג אטום אחד > מולקולה חד אטומית

בתאוריה הקינטית של הגזים מקובל להתייחס לכל חלקיק כאל מולקולה, גם כאשר מדובר באטום בלתי-קשור, למשל גז אציל. התייחסות זו ל"מולקולה חד-אטומית" אינה תואמת את ההגדרה המקובלת יותר, המופיעה בפתיחת הערך ואומרת שמולקולה היא מונח בכימיה שמתאר מספר אטומים הקשורים בקשר כימי.
מולקולות של סוג אטום אחד > מולקולה דו-אטומית

מולקולה דו-אטומית היא מולקולה בעלת שני אטומים בלבד, ששניהם אטומים של אותו יסוד.
ראו גם

מיון החלקיקים
מספר אבוגדרו
מבנה מולקולרי
הטבלה המחזורית
הערות שוליים

↑  Hapala, Prokop; Švec, Martin; Stetsovych, Oleksandr; Van Der Heijden, Nadine J.; Ondráček, Martin; Van Der Lit, Joost; Mutombo, Pingo; Swart, Ingmar; Jelínek, Pavel (2016). "Mapping the electrostatic force field of single molecules from high-resolution scanning probe images". Nature Communications. 7: 11560. Bibcode:2016NatCo...711560H. doi:10.1038/ncomms11560. PMC 4894979. PMID 27230940.
↑  Dinca, L.E.; De Marchi, F.; MacLeod, J.M.; Lipton-Duffin, J.; Gatti, R.; Ma, D.; Perepichka, D.F.; Rosei, F. (2015). "Pentacene on Ni(111): Room-temperature molecular packing and temperature-activated conversion to graphene". Nanoscale. 7 (7): 3263–9. Bibcode:2015Nanos...7.3263D. doi:10.1039/C4NR07057G. PMID 25619890.
↑  molecula - פּוּרְתָה, פּוּרְתוֹת.
במקום "פרודה" (שלא לרוח המלה במקרא), או חלקיון - "פורתא - קצת מ-, כמות קטנה" כביאורו של גור. פורתא מלשון פרת-פרד, כדעתו של קוהוט. פרת=בקע כתרגומו של קרדחי וכתרגום יונתן "ביצי צפעוני בקעו" = מפרתין (ישעיה נ"ט ה') ("פורתא לא דק", רש"י לבבא בתרא כ"ז); פורתך (פורתכא): atom. מקור: יוסף אבן-אודם ויעקב רותם, מילון רפואי חדש, הוצאת ראובן מס, 1967
| חלקיקים בפיזיקה |
| --- | --- | --- |
| חלקיקים יסודיים | חלקיקים יסודיים |  |
| בוזונים | בוזוני כיול (פוטון • גלואון • בוזון W+ • בוזון W- • בוזון Z0) • בוזון היגס |  |
| קווארקים | למעלה (קווארק • אנטיקווארק) • למטה (קווארק • אנטיקווארק) • קסום (קווארק • אנטיקווארק) • מוזר (קווארק • אנטיקווארק) • עליון (קווארק • אנטיקווארק) • תחתון (קווארק • אנטיקווארק) |  |
| לפטונים | אלקטרון • פוזיטרון • מואון • אנטימואון • טאו • אנטיטאו • ניוטרינו • אנטיניוטרינו • ניוטרינו אלקטרוני • אנטיניוטרינו אלקטרוני • ניוטרינו מואוני • אנטיניוטרינו מואוני • ניוטרינו טאואוני • אנטיניוטרינו טאואוני |  |
| חלקיקים מורכבים | חלקיקים מורכבים |  |
| באריונים | נוקליאונים (פרוטון • נייטרון) • אנטיפרוטון • אנטינייטרון • היפרונים • באריון אקזוטי (פנטאקווארק) • הפטאקווארק • הקסאקווארק |  |
| מזונים | פאיון • קאון • אטא • פי • מזון D • מזון J/psi • מזון B • אופסילון • מזון אקזוטי (טטראקווארק) • Y(4140) |  |
| לא האדרונים | גרעין האטום • אטום • מולקולה • אטומים אקזוטיים (אנ') (מואוניום) |  |
| חלקיקים היפותטיים | חלקיקים היפותטיים |  |
| בוזונים | גרביטון • מזון אקזוטי • כדור גלואונים |  |
| פרמיונים | באריון אקזוטי |  |
| שותפי על | גרביטינו • לא גאוג'ינואים (ניוטרלינו • צ'רג'ינו) |  |
| אחרים | טכיון • מונופול מגנטי • פראון |  |
| --- | --- |
בקרת זהויות :  NLI: 987007541144005171  BNE: XX524812  BnF: cb119469207 (data)  GND: 4039972-2  LCCN: sh85086597  NDL: 00561032  NKC: ph122950